Марко Ганчев
Цирков реприз

chitanka.info

Не си отивай, о-о-у, не!

Остани още на арената, клоуне!

Ей, не бързайте, фанфаристи,

дресьори,

балансьори,

факири, сеньори

и още какви сте?

Ах, да, звезди

и почитатели на звездите —

не сечете клоуна,

на който седите…

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.